pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ จับมือ รมว.กระทรวงพลังงาน ติดตามการตั้ง 2 บริษัทใหม่ ฟื้นฟูกิจการ “ทีโอที – กสทฯ”
วันอังคารที่ 13 มิถุนายน 2560
รมว.กระทรวงดิจิทัลฯ จับมือ รมว.กระทรวงพลังงาน ติดตามการตั้ง 2 บริษัทใหม่ ฟื้นฟูกิจการ “ทีโอที – กสทฯ”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) และพลเอก อนันตพร กาญจนรัตน์ รัฐมนตรีว่าการกระทรวงพลังงาน ในฐานะประธานคณะอนุกรรมการกลั่นกรองแผนการแก้ไขปัญหารัฐวิสาหกิจ ได้ร่วมเป็นประธานการประชุมเพื่อติดตามความคืบหน้าการดําเนินการตามมติคณะกรรมการนโยบายรัฐวิสาหกิจ (คนร.) ครั้งที่ 2/2560 เมื่อวันที่ 19 เมษายน 2560 ซึ่งมีมติให้กระทรวงดิจิทัลฯ กํากับการดําเนินงานของบริษัท ทีโอที จํากัด (มหาชน) และบริษัท กสท โทรคมนาคม จํากัด (มหาชน) ในการจัดตั้งบริษัท โครงข่ายบรอดแบนด์แห่งชาติ จํากัด (NBN) และบริษัท โครงข่ายระหว่างประเทศและศูนย์ข้อมูลอินเทอร์เน็ต จํากัด (NGDC) รวมถึงการดําเนินการตามแผนฟื้นฟูกิจการ และการดําเนินการในส่วนที่เกี่ยวข้อง โดยที่ประชุมได้พิจารณาแนวทางการแก้ไขปัญหาองค์กรของ บมจ.ทีโอที และ บมจ.กสทฯ ซึ่งจะมีการจัดตั้ง 2 รัฐวิสาหกิจใหม่ที่รัฐเป็นผู้ถือหุ้น 100% คือ บริษัท NBN และบริษัท NGDC จากการโอนทรัพย์สินของ บมจ.ทีโอที และ บมจ.กสทฯ มาดําเนินการ คาดว่าสํานักเลขาธิการคณะรัฐมนตรีจะนําเสนอที่ประชุมคณะรัฐมนตรีพิจารณาให้ความเห็นชอบการจัดตั้งบริษัท NBN และบริษัท NGDC ในวันอังคารที่ 13 มิถุนายน 2560 ทั้งนี้ ที่ประชุมให้ทั้งสองบริษัทจัดทําแผนการดําเนินงานของบริษัทใหม่ โดยคํานึงถึงการพัฒนากําลังคน การทําธุรกิจใหม่ๆ ในด้าน Smart City ที่จังหวัดภูเก็ตและในพื้นที่ EEC รวมทั้งการพัฒนาเทคโนโลยีดิจิทัล พร้อมนําเสนอ คนร. เพื่อพิจารณาในวันที่ 17 กรกฎาคม 2560 ต่อไปด้วย เมื่อวันที่ 9 มิถุนายน 2560 ณ ห้องประชุม MDES ชั้น 9 อาคารรัฐประศาสนภักดี ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ กรุงเทพฯ
******************************
รัฐบาลไทย-ข่าวทำเนียบรัฐบาล-มาตรการควบคุมหลัก
วันจันทร์ที่ 15 มิถุนายน 2563
มาตรการควบคุมหลัก
ปฏิบัติดังนี้
-เว้นระยะห่าง
-ใส่หน้ากากอนามัย
-หมั่นล้างมือ
-รักษาความสะอาด
-ไม่อยู่ในพื้นที่แออัด
-เคร่งครัดไทยชนะ
รัฐบาลไทย-ข่าวทำเนียบรัฐบาล-กรุงไทยแนะจอง-ซื้อสลากฯ ผ่านแอปพลิเคชั่นธนาคารเท่านั้น
วันอังคารที่ 15 สิงหาคม 2560
กรุงไทยแนะจอง-ซื้อสลากฯ ผ่านแอปพลิเคชั่นธนาคารเท่านั้น
ตามที่มีผู้ค้าสลากกินแบ่งรัฐบาลได้ร้องเรียนว่า ปัจจุบันมีผู้พัฒนาโปรแกรม เพื่อช่วยในการจองซื้อสลากกินแบ่งรัฐบาลผ่านระบบออนไลน์จํานวนมาก โดยมีความกังวลเรื่อง ความไม่เป็นธรรม และการโดนล้วงข้อมูลของผู้ใช้โปรแกรมดังกล่าว
ฝ่ายสื่อสารองค์กรและภาพลักษณ์ ธนาคารกรุงไทย แจ้งว่า ตามที่มีผู้ค้าสลากกินแบ่งรัฐบาลได้ร้องเรียนว่า ปัจจุบันมีผู้พัฒนาโปรแกรม เพื่อช่วยในการจองซื้อสลากกินแบ่งรัฐบาลผ่านระบบออนไลน์จํานวนมาก โดยมีความกังวลเรื่อง ความไม่เป็นธรรม และการโดนล้วงข้อมูลของผู้ใช้โปรแกรมดังกล่าว นั้น
ธนาคารกรุงไทยขอยืนยันว่า ธนาคารไม่มีส่วนเกี่ยวข้องใด ๆ และโปรแกรมดังกล่าว ไม่สามารถเจาะระบบรักษาความปลอดภัยของธนาคารตามที่ผู้ร้องเรียนเข้าใจ ธนาคารขอฝากถึงผู้จองซื้อสลากโปรดศึกษาข้อมูลต่างๆ และไม่ควรเปิดเผยรหัสใช้งานและรหัสผ่านแก่บุคคลอื่น เนื่องจากเป็นข้อมูลเฉพาะบุคคล หากมีผู้ล่วงรู้ อาจก่อให้ เกิดความเสียหายต่อทรัพย์สินได้ และหากมีการเปิดเผยรหัส และข้อมูลแก่บุคคลอื่น หรือใช้แอพลิเคชั่นที่ไม่แน่ใจ ควรเปลี่ยนรหัสผ่านทันที เพื่อความปลอดภัย
อย่างไรก็ตาม ในการจองซื้อล่วงหน้าสลากกินแบ่งรัฐบาลผ่านระบบออนไลน์นั้น เพื่อความมั่นใจ และความปลอดภัยสูงสุด ควรใช้บริการผ่านแอปพลิเคชั่น KTB netbank และที่ https:// www.lotto.ktbnetbank.com และเพื่อประโยชน์ของลูกค้าผู้ใช้บริการ หากผู้พัฒนาโปรแกรมรายใดมีการใช้ข้อความ สัญญลักษณ์หรือสี ที่อาจทําให้เกิดความเข้าใจผิด และสับสนว่าเกี่ยวข้อง หรือเป็นบริการของธนาคาร ธนาคารอาจจะมีมาตรการทางกฎหมายที่เหมาะสมต่อไป
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-​"กลาโหม รับมือ COVID-19"
วันพุธที่ 18 มีนาคม 2563
​"กลาโหม รับมือ COVID-19"
"กลาโหม รับมือ COVID-19"
ลดตระหนก เพิ่มตระหนัก และอย่าประมาท
"กลาโหม รับมือ COVID-19"
ลดตระหนก เพิ่มตระหนัก และอย่าประมาท
รัฐบาลไทย-ข่าวทำเนียบรัฐบาล-‘ที่ปรึกษา รมว.แรงงาน’ ชื่นชม ‘อสร.’ ช่วยแก้ปัญหาแรงงานโดยเร็ว แนะให้นำความรู้ที่ได้เพิ่มประสิทธิภาพการปฏิบัติงาน
วันพฤหัสบดีที่ 9 มกราคม 2563
‘ที่ปรึกษา รมว.แรงงาน’ ชื่นชม ‘อสร.’ ช่วยแก้ปัญหาแรงงานโดยเร็ว แนะให้นําความรู้ที่ได้เพิ่มประสิทธิภาพการปฏิบัติงาน
ที่ปรึกษารัฐมนตรีว่าการกระทรวงแรงงาน ชื่นชมอาสาสมัครแรงงานเป็นสื่อกลางในการประสานความร่วมมือให้หน่วยงานสังกัดกระทรวงแรงงานทราบอย่างเร่งด่วน เพื่อให้ปัญหาต่างๆ ได้รับการแก้ไขโดยเร็ว พร้อมขอให้นําความรู้ที่ได้รับไปสู่การปฏิบัติงานในหน้าที่อย่างมีประสิทธ
วันนี้ (8 ม.ค. 63) เวลา 10.00 น. รศ.ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นประธานพิธีเปิดโครงการเสริมสร้างศักยภาพเครือข่ายอาสาสมัครแรงงาน เพื่อบูรณาการภารกิจของกระทรวงแรงงาน จังหวัดพะเยา ประจําปีงบประมาณ พ.ศ. 2563 ณ ห้องพุดตาน โรงแรมพะเยาเกทเวย์ ตําบลเวียง อําเภอเมืองพะเยา จังหวัดพะเยา โดย ที่ปรึกษารัฐมนตรีว่าการกระทรวงแรงงาน กล่าวว่า “อาสาสมัคร เป็นผู้ที่มีบทบาทสําคัญต่อการปฏิบัติงานระดับพื้นที่ในทุกด้าน ไม่ว่าจะเป็นด้านการสาธารณสุข การพัฒนาชุมชน การป้องกันและบรรเทาสาธารณภัย การพิทักษ์ สิ่งแวดล้อม ความมั่นคง ความยุติธรรม หรือด้านแรงงาน ซึ่งแต่ละหน่วยงานจะแต่งตั้ง อาสาสมัครช่วยปฏิบัติงานทั้งสิ้น ถือได้ว่า อาสาสมัคร เป็นบุคคลที่มีความเสียสละอย่างยิ่งใหญ่ เพราะการทํางานอาสาสมัคร ผู้ที่ทําหน้าที่ ต้องสละเวลาที่ควรจะใช้ประกอบอาชีพ หรือประกอบภารกิจต่างๆ ในด้านส่วนตัว และครอบครัว ทั้งยังเป็นผู้ที่มีบทบาทสําคัญ ต่อการพัฒนาประเทศและเป็นกําลังสําคัญที่จะร่วมปฏิบัติงานกับองค์กรทั้งภาครัฐ และภาคเอกชน ในการช่วยเหลือประชาชนผู้ประสบปัญหาความทุกข์ยากเดือดร้อน
ผมขอชื่นชมอาสาสมัครแรงงาน (อสร.) ทุกท่าน เพราะการเป็นอาสาสมัครแรงงาน จะต้องเป็นผู้ที่มีจิตอาสา จิตสาธารณะ และเสียสละ ที่มาร่วมทํางานให้กับกระทรวงแรงงาน โดยทําหน้าที่เป็นสื่อกลางในการประสานความร่วมมือ ให้การช่วยเหลือ ติดต่อประสานงาน กับส่วนราชการในสังกัดกระทรวงแรงงานกับประชาชนที่ประสบปัญหาด้านแรงงาน ในชุมชนและสังคมที่ท่านเกี่ยวข้อง สอดส่อง และเฝ้าระวังการใช้แรงงานท่ีไม่เป็นธรรม ปัญหาการใช้แรงงานต่างด้าวในพื้นที่ รณรงค์สร้างจิตสํานึก และสร้างเสริมภูมิคุ้มกัน ในการป้องกันยาเสพติดให้แก่ลูกจ้าง/นายจ้างในสถานประกอบการที่มีลูกจ้างต่ํากว่า 10 คน ลงมา ให้ตระหนักถึงปัญหายาเสพติด อีกทั้งยังแจ้งเบาะแสสถานการณ์/เหตุการณ์ ให้หน่วยงานสังกัดกระทรวงแรงงานทราบ อย่างเร่งด่วน เพื่อให้ปัญหาต่างๆ ได้รับการแก้ไขโดยเร็ว”
“ผมขอเป็นกําลังใจให้ทุกท่านมีความตั้งใจ ศึกษาหาความรู้ และแลกเปลี่ยน ประสบการณ์จากวิทยากร รวมทั้งให้ความร่วมมือในกิจกรรมต่างๆ ของการอบรมเพื่อพัฒนา ตนเองทั้งในภารกิจด้านแรงงาน และเมื่อเสร็จสิ้นการอบรมฯแล้วขอให้ทุกท่านนําความรู้ที่ ได้รับไปสู่การปฏิบัติงานในหน้าที่ ให้เกิดประโยชน์แก่ประชาชน หมู่บ้าน ชุมชน และ ครอบครัวของท่านอย่างมีประสิทธิภาพและเกิดประสิทธิผลต่อไป” ที่ปรึกษารัฐมนตรีว่าการกระทรวงแรงงาน กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
9 มกราคม 2563
รัฐบาลไทย-ข่าวทำเนียบรัฐบาล-กสร.จัด Big cleaning ศูนย์เด็กเล็กฯ ป้องกันไวรัสโคโรน่า  พร้อมฝากนายจ้างที่มีศูนย์เลี้ยงเด็กฯร่วมป้องกัน
วันศุกร์ที่ 7 กุมภาพันธ์ 2563
กสร.จัด Big cleaning ศูนย์เด็กเล็กฯ ป้องกันไวรัสโคโรน่า  พร้อมฝากนายจ้างที่มีศูนย์เลี้ยงเด็กฯร่วมป้องกัน
กรมสวัสดิการและคุ้มครองแรงงาน จัดทํา Big cleaning ศูนย์เด็กเล็กในสังกัดป้องกันโรคปอดอักเสบ
จากไวรัสโคโรน่า พร้อมขอความร่วมมือสถานประกอบกิจการที่มีการจัดตั้งศูนย์เด็กเล็กฯ จัดมาตรการป้องกัน ดูแลสุขอนามัย ทําความสะอาดสิ่งแวดล้อม และเครื่องเล่น
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากกรณีที่การแพร่ระบาดของไวรัสโคโรน่า เพื่อป้องกันการแพร่ระบาดของไวรัสดังกล่าวในกลุ่มเด็กเล็กซึ่งอยู่ในการความดูแลของศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จังหวัดนครปฐมและจังหวัดสมุทรปราการ ภายใต้การกํากับดูและของกรมสวัสดิการและคุ้มครองแรงงาน จึงได้สั่งการให้ศูนย์เด็กเล็กฯทั้งสองแห่งจัดมาตรการป้องกันและเฝ้าระวังการแพร่ระบาดของเชื้อไวรัสโคโรน่า โดยมีการตรวจวัดอุณหภูมิของเด็กทุกวันก่อนเข้าเรียนด้วยเครื่องวัเทอร์โมมิเตอร์ และล้างมือด้วยเจล การประชาสัมพันธ์ให้ความรู้เกี่ยวกับการป้องกันไวรัสแก่เด็กและผู้ปกครอง นอกจากนี้ได้จัดกิจกรรม Big cleaning ทําความสะอาดและฆ่าเชื้อโรคห้องเรียนและบริเวณศูนย์เด็กเล็กฯ เป็นเวลา 4 วัน ตั้งแต่วันที่ 7 ถึง 10 กุมภาพันธ์ 2563เพื่อความปลอดภัยของเด็กปฐมวัย รวมทั้งบุคลากรของศูนย์ฯ
นายอภิญญา กล่าวเพิ่มเติมว่า กสร.ได้ขอความร่วมมือนายจ้าง เจ้าของสถานประกอบกิจการที่มีการจัดตั้งศูนย์เลี้ยงเด็กเพื่อผู้ใช้แรงงานในสถานประกอบกิจการ จัดมาตรการในการป้องกันไวรัสโคโรน่า เช่น การตรวจคัดกรองเด็กทุกวัน การทําความสะอาดสิ่งแวดล้อมและของเล่นทุกวัน หรือเมื่อมีการเปื้อนน้ําลาย น้ํามูกหรือสิ่งสกปรก รณรงค์สวมหน้ากากอนามัย การจัดเจลล้างมือและมีมาตรการเคร่งครัดในการล้างมือให้แก่เจ้าหน้าที่ทุกระดับที่ดูแลสัมผัสเด็กเล็ก เป็นต้น รวมถึงการประชาสัมพันธ์ให้ความรู้แก่เด็กและผู้ปกครองในการป้องกันไวรัสดังกล่าวด้วย
รัฐบาลไทย-ข่าวทำเนียบรัฐบาล-รัฐบาลจัดทำแผนแม่บทการอนุรักษ์ช้าง
วันศุกร์ที่ 20 กรกฎาคม 2561
รัฐบาลจัดทําแผนแม่บทการอนุรักษ์ช้าง
รัฐบาลจัดทําแผนแม่บทการอนุรักษ์ช้าง ปี 2561 – 2580 โดยกําหนดให้มีนโยบาย กฎหมาย และกองทุนเพื่อการอนุรักษ์ช้างไทย ส่งเสริมสวัสดิภาพและสุขภาพช้าง
พุธที่ 18 ก.ค.61
รัฐบาลจัดทําแผนแม่บทการอนุรักษ์ช้าง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําแผนแม่บทการอนุรักษ์ช้าง ปี 2561 – 2580 โดยกําหนดให้มีนโยบาย กฎหมาย และกองทุนเพื่อการอนุรักษ์ช้างไทย ส่งเสริมสวัสดิภาพและสุขภาพช้าง และงานวิจัยเกี่ยวกับช้าง จัดทําระบบทะเบียนช้างบ้านให้สมบูรณ์มากขึ้น ส่งเสริมและพัฒนาวิชาคชศาสตร์และภูมิปัญญาท้องถิ่น ตลอดจนธุรกิจและกิจกรรมการใช้ช้างบ้านที่เหมาะสม เพื่อสร้างรายได้และสร้างมาตรฐานอาชีพให้แก่ควาญช้าง รวมทั้งยกระดับและสนับสนุนผู้ประกอบการเลี้ยงช้างในฐานะผู้อนุรักษ์ช้างและเป็นศูนย์กลางของธุรกิจท่องเที่ยวอย่างยั่งยืน ทั้งนี้ แผนแม่บทดังกล่าวผ่านการรับฟังความคิดเห็นจากทุกภาคส่วนที่เกี่ยวข้อง เพื่อแก้ไขปัญหาช้างไทยซึ่งเป็นสัญลักษณ์ของประเทศ ช่วยเพิ่มคุณภาพชีวิตที่ดีของผู้เลี้ยงช้างต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​“บิ๊กณัฐ” หนุนพลังจิตอาสา เดินหน้าทำความดีตามโครงการจิตอาสาพระราชทาน “เราทำความดี เพื่อชาติ ศาสน์ กษัตริย์”
วันพุธที่ 26 กุมภาพันธ์ 2563
​“บิ๊กณัฐ” หนุนพลังจิตอาสา เดินหน้าทําความดีตามโครงการจิตอาสาพระราชทาน “เราทําความดี เพื่อชาติ ศาสน์ กษัตริย์”
พลเอกณัฐ อินทรเจริญ ปลัดกระทรวงกลาโหม พร้อมด้วยผู้บังคับบัญชาระดับสูง ตรวจเยี่ยมกําลังพลจิตอาสา “เราทําความดี เพื่อชาติ ศาสน์ กษัตริย์” สนองพระราโชบายของพระบาทสมเด็จพระเจ้าอยู่หัว
พลเอกณัฐ อินทรเจริญ ปลัดกระทรวงกลาโหม พร้อมด้วยผู้บังคับบัญชาระดับสูง ตรวจเยี่ยมกําลังพลจิตอาสา “เราทําความดี เพื่อชาติ ศาสน์ กษัตริย์” สนองพระราโชบายของพระบาทสมเด็จพระเจ้าอยู่หัว ในบริเวณพื้นที่ 2 ฝั่งคูเมืองเดิม วัดบูรณศิริมาตยาราม วัดราชประดิษฐสถิตมหาสีมาราม และวัดราชบพิธสถิตมหาสีมารามราชวรวิหาร โดยมีประชาชนจิตอาสาในบริเวณใกล้เคียง ร่วมแรงกายแรงใจทําความสะอาดถนน เก็บขยะ ลอกคูคลอง และปรับปรุงภูมิทัศน์ให้มีความสะอาดเรียบร้อย เพื่อสุขอนามัยที่ดีของกําลังพล และประชาชนในพื้นที่
สําหรับกิจกรรมจิตอาสาในครั้งนี้ จะช่วยพัฒนาชุมชนในพื้นที่ให้มีสภาพความเป็นอยู่ที่ดีขึ้น และแสดงให้เห็นถึงพลังความสามัคคีในการร่วมแรงร่วมใจกันเป็นหนึ่งเดียว ของกําลังพล และประชาชนจิตอาสาในการบําเพ็ญสาธารณประโยชน์ต่อประเทศชาติ ที่จะสืบสาน “เราทําความดี เพื่อชาติ ศาสน์ กษัตริย์” ตามแนวพระราโชบายสืบไป
รัฐบาลไทย-ข่าวทำเนียบรัฐบาล-วธ. จัดทำบทสวดมนต์ “รตนสูตร” เผยแพร่ผ่านสื่อออนไลน์ หนุน ปชช. สวดมนต์ทั่วไทย ลดความตื่นตระหนก-สร้างขวัญกำลังใจ ขจัดภัยโควิด-19 [กระทรวงวัฒนธรรม]
วันพฤหัสบดีที่ 26 มีนาคม 2563
วธ. จัดทําบทสวดมนต์ “รตนสูตร” เผยแพร่ผ่านสื่อออนไลน์ หนุน ปชช. สวดมนต์ทั่วไทย ลดความตื่นตระหนก-สร้างขวัญกําลังใจ ขจัดภัยโควิด-19 [กระทรวงวัฒนธรรม]
วธ. จัดทําบทสวดมนต์ “รตนสูตร” เผยแพร่ผ่านสื่อออนไลน์ หนุน ปชช. สวดมนต์ทั่วไทย ลดความตื่นตระหนก-สร้างขวัญกําลังใจ ขจัดภัยโควิด-19
วธ. จัดทําบทสวดมนต์ “รตนสูตร” เผยแพร่ผ่านสื่อออนไลน์
หนุน ปชช. สวดมนต์ทั่วไทย ลดความตื่นตระหนก-สร้างขวัญกําลังใจ ขจัดภัยโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า จากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งส่งผลกระทบต่อชีวิต เศรษฐกิจ สังคม และสร้างความตื่นตระหนกให้กับประชาชนชาวไทยและทั่วโลก กระทรวงวัฒนธรรม (วธ.) ในฐานะหน่วยงานหลักที่มีภารกิจด้านศาสนา โดยการนําหลักธรรมของศาสนามากล่อมเกลาจิตใจและนํากิจกรรมทางศาสนามาใช้ในการพัฒนาคุณภาพชีวิตตามนโยบายของรัฐบาล ที่เน้นการพัฒนาสังคมให้มีคุณภาพ โดยมอบหมายให้กรมการศาสนา (ศน.) จัดทําบทสวดมนต์ “รตนสูตร” (รัตนสูตร) เผยแพร่ผ่านสื่อออนไลน์ เพื่ออํานวยความสะดวกให้ประชาชนสามารถสวดมนต์สาธยายรตนสูตรได้ทั่วไทยและปลอดภัยจากการแพร่ระบาดของโรค นอกจากนี้ เพื่อความเป็นสิริมงคลและสร้างขวัญกําลังใจให้ประชาชนไม่ตื่นตระหนก และเชื่อมั่นว่าจะสามารถปัดเป่าโรคภัยให้หมดไป ซึ่งการดําเนินชีวิตตามรอยพระพุทธศาสนาสามารถกล่อมเกลาจิตใจ ยกระดับจิตใจให้ละเอียดอ่อน จิตสงบนิ่ง โดยเฉพาะบทสวดรตนสูตรหรือรตนปริตร เป็นหนึ่งในพระปริตรหรือพระคาถาที่พรรณนาอานุภาพของพระรัตนตรัย พระสัมมาสัมพุทธเจ้าทรงให้สาธยายหรือสวดเพื่อขจัดปัดเป่าภัยจากความอดอยาก ภัยจากโรคระบาด และภัยจากอมนุษย์เบียดเบียนชาวพุทธ จึงถือเป็นธรรมเนียมสวดบทสูตรนี้เพื่อขจัดโรคภัย ปรากฏในพระสุตตันตปิฎก ว่า เมื่อเกิดโรคระบาดในเมืองเวสาลี พระพุทธองค์ทรงให้หมู่สงฆ์และสาวกทําการสวดพระคาถานี้เป็นเวลา ๓ วัน ๓ คืน เพื่อให้เมืองเวสาลีรอดพ้นจากโรคระบาด นอกจากนี้ ยังมีความเชื่อว่าการสาธยายรตนสูตรหรือรตนปริตรจะทําให้ได้รับความสวัสดีและพ้นจากอุปสรรคอันตรายทั้งหลาย
นายอิทธิพล กล่าวว่า ทั้งนี้ จากความเชื่อและความศรัทธาดังกล่าว วธ. จึงนํามิติทางศาสนามาเป็นเครื่องมือในการณรงค์ให้ประชาชนมีสติตั้งมั่นในการใช้ชีวิตประจําวัน และสร้างขวัญกําลังใจให้ผ่านพ้นเหตุการณ์เลวร้ายจากการแพร่ระบาดของโรคติดเชื้อไวรัสโคโรนา 2019 (COVID-19) ซึ่งปัจจุบันสถานการณ์ทวีความรุนแรง สร้างความเสียหายจนไม่สามารถประเมินเป็นมูลค่าไม่ได้ ไม่เพียงแต่ทําลายชีวิตเท่านั้นแต่ยังทําลายเศรษฐกิจทั่วโลก ส่งผลกระทบต่อประเทศไทยในทุกด้าน ตลอดจนความเป็นอยู่ของประชาชน ซึ่งการสวดมนต์เจริญสมาธิภาวนาเป็นกุศโลบายสําคัญที่ใช้ในการสร้างภูมิคุ้มกันทางด้านจิตใจทําให้ทุกคนคิด ทํา ด้วยความเมตตาต่อกัน เป็นการเสริมสร้างคุณธรรม ซึ่งจะก่อให้เกิดความสามัคคีและการรวมจิตใจเป็นอันนึงอันเดียวกัน นอกจากนี้ ยังเป็นการเชื่อมโยงระหว่างศาสนิกชนกับหลักธรรมคําสอนเข้าด้วยกัน โดยผู้ร่วมสวดมนต์เจริญสมาธิภาวนาจะเกิดความรู้สึกซาบซึ้งใจ ได้รับความเบิกบาน จิตใจสงบและเป็นสุข ซึ่งจะเป็นการปิดกั้นมิให้ประพฤติในสิ่งที่ไม่ดีไม่งามทั้งปวงได้
ทั้งนี้ วธ. ขอเชิญชวนพุทธศาสนิกชนรวมสวดมนต์ “บทรตนสูตร” ณ สถานที่พักอาศัยของตนเอง โดยสามารถดาวน์โหลดบทสวดมนต์ฯ ได้ที่ YouTube และเว็บไซต์ กรมการศาสนา กระทรวงวัฒนธรรม www.dra.go.th
---------------------------
รัฐบาลไทย-ข่าวทำเนียบรัฐบาล-New Normal ซื้อสินค้าออนไลน์
วันพุธที่ 3 มิถุนายน 2563
New Normal ซื้อสินค้าออนไลน์
ชีวิตวิถีใหม่ ห่างไกลโควิด-19
ลดความเสี่ยง เลี่ยงสัมผัสเงินสด
-ไม่ต้องใช้เงินสด
-ชําระด้วย E-Payment
-ลดราคา ได้ของแถม
-เปิดบริการ 24 ชั่วโมง
-ไม่ต้องหยิบจับสินค้า
-จัดส่งเร็ว รับสินค้าที่บ้าน
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมจัดกิจกรรมงาน "สีสรรพรรณไม้ เทิดไท้บรมราชินีนาถ" ครั้งที่ 11
วันพุธที่ 19 กรกฎาคม 2560
กระทรวงเกษตรฯ ร่วมจัดกิจกรรมงาน "สีสรรพรรณไม้ เทิดไท้บรมราชินีนาถ" ครั้งที่ 11
กระทรวงเกษตรฯ ร่วมจัดกิจกรรมงาน "สีสรรพรรณไม้ เทิดไท้บรมราชินีนาถ" ครั้งที่ 11 ภายใต้แนวคิด "น้อมนําศาสตร์พระราชา พัฒนาการเกษตรไทย" เพื่อเฉลิมพระเกียรติสมเด็จพระนางเจ้าฯ พระบรมราชินีนาถ ในวโรกาสมหามงคล เฉลิมพระชนมพรรษา 85 พรรษา
นายธีรภัทร ประยูรสิทธิปลัดกระทรวงเกษตรและสหกรณ์เปิดเผยว่า กระทรวงเกษตรและสหกรณ์ และหน่วยงานในสังกัด ร่วมกับมูลนิธิสวนสมเด็จพระนางเจ้าสิริกิติ์ฯ พร้อมด้วยกระทรวงทรัพยากรธรรมชาติและสิ่งแวดล้อม มหาวิทยาลัยเกษตรศาสตร์ สํานักงานคณะกรรมการการศึกษาขั้นพื้นฐาน กระทรวงศึกษาธิการ และกรุงเทพมหานคร จัดกิจกรรมภายในงาน"สีสรรพรรณไม้ เทิดไท้บรมราชินีนาถ" ครั้งที่11ระหว่างวันที่9 - 14สิงหาคม2560 ณ สวนสมเด็จพระนางเจ้าสิริกิติ์ฯภายใต้กรอบแนวคิด "น้อมนําศาสตร์พระราชา พัฒนาการเกษตรไทย" เพื่อเผยแพร่พระเกียรติคุณของสมเด็จพระนางเจ้าฯ พระบรมราชินีนาถ ที่ได้ทรงช่วยเหลือราษฎรผ่านโครงการอันเนื่องมาจากพระราชดําริต่าง ๆ และให้ประชาชนทั่วไป ที่ได้ร่วมชมงานได้น้อมนําแนวพระราชดําริ ไปปรับใช้ในชีวิตประจําวัน
สําหรับกิจกรรมภายในงาน ประกอบด้วย1)การจัดนิทรรศการ และนิทรรศการมีชีวิต แสดงผลงานโครงการพระราชดําริ อาทิ โครงการ "รักษ์น้ําเพื่อพระแม่ของแผ่นดิน" และนิทรรศการเฉลิมพระเกียรติพระบาทสมเด็จพระปรมินทรมหาภูมิพลอดุลยเดช รัชกาลที่9เกี่ยวกับผืนดินพระราชทาน พระบรมราโชบายด้านการปฏิรูปที่ดิน และการจัดป่าชุมชนเพื่อคลังอาหารด้วยวิธีสหกรณ์ เป็นต้น2)การจัดแสดงผลิตภัณฑ์ เช่น การเปิดตัวข้าวพันธุ์รับรองใหม่ ซีบูกันตัง5ข้าวพื้นเมืองให้ผลผลิตสูง และข้าวพันธุ์ใหม่ กข.73ข้าวเจ้าทนเค็มพันธุ์แรกของไทย เพื่อแก้ไขปัญหาพื้นที่ดินเค็ม ผลิตภัณฑ์จากเส้นใยบัว อาทิ เส้นด้าย ผ้าชิ้น ผ้าพันคอ ผลิตภัณฑ์แปรรูปบัวหลวงส่งออก อาทิ เมล็ดบัวหลวงอบกรอบ ชาสมุนไพรบัวหลวง เป็นต้น3)การจัดจําหน่ายสินค้าภายในงาน โดยใช้รูปแบบตลาดMiniอ.ต.ก. เพื่อเพิ่มช่องทางการตลาดสินค้าเกษตรคุณภาพให้กับเกษตรกร ภายใต้มาตรฐานของ อ.ต.ก. เพื่อให้เกิดการเชื่อมโยงสินค้าเกษตรระหว่างภูมิภาคและเพิ่มทักษะด้านการตลาด รวมถึงการพัฒนารูปแบบสินค้าและผลิตภัณฑ์4)การจัดกิจกรรมไถ่ชีวิตโค-กระบือ อย่างละ1คู่ รวม4ตัว ในวันที่11สิงหาคม2560ซึ่งประชาชนทั่วไปสามารถร่วมบริจาคเงินทําบุญ เพื่อถวายเป็นพระราชกุศลในโอกาสวันเฉลิมพระชนมพรรษา ซึ่งโค-กระบือที่ไถ่ชีวิต จะนําไปเป็นพ่อแม่พันธุ์และนําลูกที่ได้ไปส่งเสริมอาชีพให้แก่เกษตรกรที่ยากจนต่อไป และ5)การสาธิตงานศิลปาชีพ เช่น ปักผ้า สานย่านลิเภา เป่าแก้ว แนะนําการทําบัญชีอย่างง่าย โดยมีสมุดบัญชีแจกให้กับผู้ที่สนใจ เป็นต้น
จึงขอเชิญชวนประชาชนในเขต กทม. และจังหวัดใกล้เคียงร่วมงานสีสรรพรรณไม้ เทิดไท้บรมราชินีนาถ ครั้งที่11ซึ่งจะได้พบกับกิจกรรมต่าง ๆ ที่หน่วยงานในสังกัดร่วมจัดแสดง และร่วมใจแสดงความจงรักภักดีต่อสมเด็จพระนางเจ้าฯ พระบรมราชินีนาถ แม่ของแผ่นดิน รวมทั้งได้เลือกซื้อสินค้าคุณภาพจากตลาดMiniอ.ต.ก.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-พม. ร่วมกับภาคีเครือข่าย จัดพิธีบรรพชาอุปสมบทหมู่ราษฎรบนพื้นที่สูงต่อเนื่องเป็นปีที่ 53 ถวายเป็นพระราชกุศลแด่สมเด็จพระเจ้าอยู่หัว เนื่องในโอกาสเฉลิมพระชนมพรรษา 28 ก.ค. 2561
วันพฤหัสบดีที่ 12 กรกฎาคม 2561
พม. ร่วมกับภาคีเครือข่าย จัดพิธีบรรพชาอุปสมบทหมู่ราษฎรบนพื้นที่สูงต่อเนื่องเป็นปีที่ 53 ถวายเป็นพระราชกุศลแด่สมเด็จพระเจ้าอยู่หัว เนื่องในโอกาสเฉลิมพระชนมพรรษา 28 ก.ค. 2561
พม. ร่วมกับภาคีเครือข่าย จัดพิธีบรรพชาอุปสมบทหมู่ราษฎรบนพื้นที่สูงต่อเนื่องเป็นปีที่ 53 ถวายเป็นพระราชกุศลแด่สมเด็จพระเจ้าอยู่หัว เนื่องในโอกาสเฉลิมพระชนมพรรษา 28 ก.ค. 2561
วันที่ 8 ก.ค.61เวลา 13.00 น. ณ วัดเบญจมบพิตรดุสิตวนาราม เขตดุสิต กรุงเทพฯพลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีบรรพชาอุปสมบทหมู่ราษฎรบนพื้นที่สูงประจําปี พ.ศ.2561 จํานวน 284รูป เพื่อถวายเป็นพระราชกุศลเนื่องในโอกาสวันเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร
"โครงการพระธรรมจาริก” เป็นโครงการที่กรมพัฒนาสังคมและสวัสดิการ (พส.) กระทรวงการพัฒนาสังคมและ ความมั่นคงของมนุษย์ (พม.) ดําเนินงานร่วมกับคณะพระธรรมจาริก และมูลนิธิเผยแพร่พระพุทธศาสนาแก่ชนถิ่นกันดาร สมเด็จพระศรีนครินทราบรมนาถชนนี ตั้งแต่ปี พ.ศ. 2508 เป็นต้นมา เพื่อเผยแพร่พระพุทธศาสนาแก่ราษฎรบนพื้นที่สูง เป็นการพัฒนาคุณภาพชีวิตทั้งทางด้านจิตใจและการศึกษา ด้วยการสร้างจิตสํานึกความเป็นไทยและความจงรักภักดีต่อสถาบันชาติ ศาสนา และพระมหากษัตริย์ ให้กับราษฎรบนพื้นที่สูง ซึ่งตลอดระยะเวลา 53 ปีที่ผ่านมา โครงการพระธรรมจาริกได้รับ พระมหากรุณาธิคุณจากพระบาทสมเด็จพระปรมินทรมหาภูมิพลอดุลยเดชบรมนาถบพิตร สมเด็จพระเจ้าอยู่หัวมหาวชิราลงกรณ บดินทรเทพยวรางกูร ตลอดจนพระบรมวงศานุวงศ์ทุกพระองค์ ในการถวายปัจจัยเครื่องอุปโภคบริโภค และสนับสนุนการพัฒนางานพระธรรมจาริกมาโดยตลอด
ปัจจุบันโครงการพระธรรมจาริก มีสํานักงาน 2 แห่ง ประกอบด้วย 1) สํานักงานประธานคณะพระธรรมจาริก ตั้งอยู่ ณ วัดเบญจมบพิตรดุสิตวนาราม กรุงเทพมหานคร และ 2) สํานักงานพระธรรมจาริกส่วนภูมิภาค วัดศรีโสดา พระอารามหลวง จังหวัดเชียงใหม่ นอกจากนี้ ยังมีอาศรมพระธรรมจาริกอีก 313 อาศรม แยกเป็นอาศรมหลัก 170 อาศรม และมีพระธรรมจาริกปฏิบัติงานในพื้นที่ 320 รูป ซึ่งตลอดระยะเวลากว่า 53 ปีแห่งการสถาปนาโครงการพระธรรมจาริกนั้น มีผู้ที่ผ่านการบรรพชาอุปสมบท จํานวนทั้งสิ้น 10,909 คน ผู้ที่ยังครองสมนะเพศเป็นพระธรรมจาริก จํานวน 546 รูป แบ่งเป็น พระภิกษุ 139 รูป และสามเณร 407 รูป
ทั้งนี้ ในปี 2561 มีผู้ขอบรรพชาอุปสมบทหมู่ทั้งสิ้น 284รูป จาก 20 จังหวัด ได้แก่ จังหวัดเชียงใหม่ เชียงราย ตาก กาญจนบุรี แม่ฮ่องสอน น่าน ราชบุรี ลําพูน เพชรบุรี ประจวบคีรีขันธ์ พะเยา เพชรบูรณ์ เลย แพร่ ลําปาง อุทัยธานี สุพรรณบุรี กําแพงเพชร พิษณุโลก และสุโขทัย เพื่อถวายเป็นพระราชกุศล เนื่องในโอกาสวันเฉลิมพระชนมพรรษาสมเด็จพระเจ้าอยู่หัวมหาวชิราลงกรณ บดินทรเทพยวรางกูร ซึ่งผู้ที่ผ่าน การบรรพชาอุปสมบทแล้ว จะต้องปฏิบัติตน ดังนี้ 1) สามเณร ต้องศึกษาพระธรรมวินัย หลักสูตรสามัญทั่วไป หลักสูตรนักธรรม และหลักสูตรบาลี หลักการดําเนินงานของพระธรรมจาริก และ 2) พระภิกษุ ต้องศึกษาหลักการดําเนินงานของพระธรรมจาริกและออกไปประจําอาศรม เพื่อเผยแพร่พระพุทธศาสนาให้ราษฎรบนพื้นที่สูง
กระทรวง พม. ขอเป็นสื่อกลางในการเผยแผ่พระพุทธศาสนาแก่ราษฎรบนพื้นที่สูงของคณะพระธรรมจาริก ถึงแม้ว่า ความห่างไกลของพื้นที่จะเป็นอุปสรรค แต่ศรัทธาอันแรงกล้าในพระพุทธศาสนาของคณะพระธรรมจาริก จะนําพาชีวิตราษฎร บนพื้นที่สูงให้เกิดการพัฒนาตนเองอย่างยั่งยืนต่อไป
รัฐบาลไทย-ข่าวทำเนียบรัฐบาล-๒๘ กรกฎาคม ๒๕๖๒ วันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันอังคารที่ 30 กรกฎาคม 2562
๒๘ กรกฎาคม ๒๕๖๒ วันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
"ทรงพระเจริญ"
ด้วยเกล้าด้วยกระหม่อม ขอเดชะ
ข้าพระพุทธเจ้า ข้าราชการ พนักงานราชการ ลูกจ้าง สังกัดกระทรวงกลาโหม
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนเรื่องการเดินทางเยือนสหรัฐอเมริกาของนายกรัฐมนตรี และการหารือกับรัฐมนตรีว่าการกระทรวงการต่างประเทศของสหรัฐฯ
วันอังคารที่ 8 สิงหาคม 2560
นายกรัฐมนตรีแถลงต่อสื่อมวลชนเรื่องการเดินทางเยือนสหรัฐอเมริกาของนายกรัฐมนตรี และการหารือกับรัฐมนตรีว่าการกระทรวงการต่างประเทศของสหรัฐฯ
นายกรัฐมนตรีแถลงต่อสื่อมวลชนเรื่องการเดินทางเยือนสหรัฐอเมริกาของนายกรัฐมนตรี และการหารือกับรัฐมนตรีว่าการกระทรวงการต่างประเทศของสหรัฐฯ
ในวันนี้ (8 สิงหาคม 2560) เวลา 13.30 น. ณ ห้องโถงตึกบัญชาการ 1 ทําเนียบรัฐบาล นายกรัฐมนตรีตอบข้อสงสัยของสื่อมวลชนเกี่ยวกับการเดินทางเยือนสหรัฐอเมริกาของนายกรัฐมนตรี โดยระบุว่า นายกรัฐมนตรีอาจจะเดินทางไปเยือนสหรัฐฯ ในช่วงเวลาที่เหมาะสม โดยนายโดนัลด์ ทรัมป์ ประธานาธิบดีสหรัฐอเมริกาไม่ได้ตั้งเงื่อนไขลดความสัมพันธ์ใด ๆ เนื่องจากทั้งสองประเทศมีความสัมพันธ์มายาวนานมากกว่า 180 ปี ซึ่งการเยือนครั้งนี้จะเป็นการหารือและแลกเปลี่ยนข้อคิดเห็นซึ่งกันและกัน ทั้งนี้ ไทยได้ปฏิบัติตามพันธะกรณีของประชาคมโลกที่มีอยู่ รวมทั้งได้ประกาศท่าทีที่ชัดเจนไปในกรอบอาเซียนด้วยแล้ว
และสําหรับการหารือกับนายเร็กซ์ ทิลเลอร์สัน รัฐมนตรีว่าการกระทรวงการต่างประเทศของสหรัฐฯ เนื่องมาจากนายทิลเลอร์สันได้เดินทางมาเข้าร่วมการประชุมรัฐมนตรีว่าการกระทรวงการต่างประเทศอาเซียนกับประเทศคู่เจรจา (Post Ministerial Conference - PMC) ณ กรุงมะนิลา ประเทศฟิลิปปินส์ จึงถือโอกาสเดินทางมาเยือนไทยเพื่อพบหารือกับนายกรัฐมนตรีในประเด็นการเตรียมความพร้อมสําหรับการเดินทางเยือนสหรัฐฯ ของนายกรัฐมนตรี และประเด็นความร่วมมือระหว่างไทย – สหรัฐฯ ในทุกด้าน อาทิ ความมั่นคง เศรษฐกิจ และการค้าการลงทุน
นอกจากนี้ นายกรัฐมนตรีกล่าวถึงการเดินทางเยือนต่างประเทศ มี 2 รูปแบบ คือ การเยือนอย่างเป็นทางการ และการเดินทางเพื่อไปเข้าร่วมการประชุม อาทิ การประชุมอาเซียน การประชุม G7 การประชุม G20 การประชุมเกี่ยวกับภาวะโลกร้อน และการประชุมสหประชาชาติ โดยนายกรัฐมนตรีได้เดินทางไปเข้าร่วมการประชุมเหล่านี้ อย่างไรก็ดี ในฐานะที่เป็นผู้นําของรัฐบาลปัจจุบัน จึงไม่สามารถเดินทางเยือนประเทศต่าง ๆ อย่างเป็นทางการ ตามกฎหมายของประเทศเหล่านั้นได้ ทั้งนี้ ไทยยังคงสามารถดําเนินความร่วมมือกับประเทศต่าง ๆ ทั้งสหรัฐอเมริกา สหภาพยุโรป และออสเตรเลีย ผ่านช่องทางการทูตและสมาคมธุรกิจการค้า
รัฐบาลไทย-ข่าวทำเนียบรัฐบาล-มหาดไทยเชิญชวนประชาชนทุกจังหวัดสวมเสื้อเหลือง เข้าร่วมพิธีบำเพ็ญกุศลและพิธีน้อมรำลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุ
วันอังคารที่ 15 ตุลาคม 2562
มหาดไทยเชิญชวนประชาชนทุกจังหวัดสวมเสื้อเหลือง เข้าร่วมพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุ
มหาดไทยเชิญชวนประชาชนทุกจังหวัดสวมเสื้อเหลือง เข้าร่วมพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2562
วันนี้ (12 ต.ค.62) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทยได้แจ้งให้ทุกจังหวัดจัดพิธีบําเพ็ญกุศลและพิธีน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันอาทิตย์ที่ 13 ตุลาคม 2562 พร้อมกับส่วนกลาง จึงขอเชิญชวนพี่น้องประชาชนทุกภาคส่วน หน่วยงานภาครัฐ ภาคเอกชน ภาคประชาสังคม และจิตอาสาพระราชทาน 904 วปร. เข้าร่วมกิจกรรมตั้งแต่เวลา 07:00 น. พิธีทําบุญตักบาตร ณ ศาลากลางจังหวัดหรือสถานที่ที่จังหวัดกําหนด เวลา 08:00 น. พิธีวางพวงมาลาและพิธีถวายบังคม เวลา 19:00 น. พิธีจุดเทียนเพื่อน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร นอกจากนี้ ตลอดทั้งวันจะมีการจัดกิจกรรมจิตอาสาพัฒนา ปรับภูมิทัศน์ ทําความสะอาดลําน้ํา คู คลอง ถวายพระราชกุศลในพื้นที่อําเภอและจังหวัดทั่วประเทศ
พลเอก อนุพงษ์ เผ่าจินดา กล่าวเพิ่มเติมว่า กระทรวงมหาดไทย ขอเชิญชวนพี่น้องประชาชน และทุกภาคส่วน ทั่วประเทศ ร่วมน้อมรําลึกในพระมหากรุณาธิคุณอันหาที่สุดมิได้ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยพร้อมใจกันสวมเสื้อสีเหลือง เข้าร่วมพิธีและกิจกรรมในวันอาทิตย์ที่ 13 ตุลาคม 2562 ตามเวลาและสถานที่ที่จังหวัดและอําเภอกําหนด โดยพร้อมเพรียงกัน.
กองสารนิเทศ สป.มท.
ครั้งที่ 172/2562
วันที่ 12 ต.ค. 2562